Roli i grave në ushtrinë amerikane
Dhoma e Përfaqësuesve po shqyrton një ligj, i cili nuk i lejon gratë në ushtri të shërbejnë në fushën e betejës
Sekretari amerikan i Mbrojtjes, Donald Rumsfeld, thotë se ushtria po punon me komandantët e saj, që ata të ngrenë shqetësimet lidhur me gratë që marrin pjesë në luftime. Por ai thekson se gjendja aktuale është e pazakontë. Si ushtria amerikane, edhe marinsat, zakonisht që nga fillimi i luftës në Irak u kanë dhënë grave role jo të vijës së frontit në betejë. Aktualisht, ka 20 mijë gra ushtare që shërbejnë në Irak. Duke u përballur me një kryengritje të paparashikueshme në shumicën e rasteve, gratë janë përfshirë në luftime. Me dhjetra gra janë vrarë dhe me qindra janë plagosur. Gjeneral-lejtnanti John Vines është komandant i trupave shumëkombëshe në Irak. Roli i grave në ushtrinë amerikane nuk është vetëm një çështje e debatueshme, vetëm kur është fjala për vijën e frontit të luftës, apo në Washington. Kjo çështje diskutohet edhe në Akademinë Ushtarake Amerikane të West Point-it, ku studentët Chelsi Havialand dhe Jesse Sladek kanë mendime të ndryshme për këtë çështje. Chelsi, për shembull, çuditet përse ajo stërvitet në West Point, në se ajo nuk do të jetë në gjendje t’i praktikojë ato që ka mësuar në shkollë. Por Jessi shoku e saj e klasës, mendon se gratë janë po aq të afta sa edhe burrat, por ai nuk është i sigurtë në se ato duhet të marrin pjesë në luftime. Siç tregojnë oficerët e ardhshëm Chelsea dhe Jesse, ka shumë mendime mbi rolin e grave në ushtri. Në fakt, një anketim i kohëve të fundit tregon se 45 për qind e amerikanëve mbështesin idenë që gratë të marrin pjesë në luftime, në se kërkohet. Rreth 16 për qind e të anketuarve thanë se gratë duhet të mos lejohen të marrin pjesë në luftime, por ky debat do të vazhdojë edhe më tej.